02/06/2022 | Administración LocalMunicipal
San Sadurniño
Bases reguladoras de concesión de bolsas para estudo. Curso escolar 2022-2023

ANUNCIO O Pleno do Concello de San Sadurniño, en sesión ordinaria de data 26.05.2022, acordou aprobar as seguintes: “Bases reguladoras para a concesión de bolsas para estudo. curso escolar 2022-2023” EXPOSICIÓN DE MOTIVOS O artigo 80 do capítulo II da Lei Orgánica 2/2006, de 3 de maio, de Educación, refírese á compensación das desigualdades na Educación especificando que “co fin de facer efectivo o principio de igualdade no exercicio do dereito á educación, as Administracións públicas desenvolverán accións de carácter compensatorio en relación coas persoas, grupos e ámbitos territoriais que se encontren en situacións desfavorábeis e proverán os recursos económicos e os apoios precisos para iso”. Máis concretamente, o artigo 83 da citada Lei establece taxativamente que “para garantir a igualdade a todas as persoas no exercicio do dereito á educación, os estudantes con condicións socioeconómicas desfavorábeis terán dereito a obter becas e axudas ao estudo. Na ensinanza posobrigatoria as becas e axudas ao estudo terán en conta ademais o rendemento escolar do alumnado”. O acceso ao ensino é un dereito de toda a cidadanía, independentemente da súa situación económica e do seu lugar de residencia. Ao grande esforzo que lle supón ás familias a compra do material escolar, roupa, calzado., para os seus fillos e fillas, hai que engadirlle os gastos de transporte no ensino posobrigatorio, gastos estes últimos, moi superiores pola nosa condición de concello rural. O Concello, como Administración pública máis próxima á cidadanía, pode e debe poñer todos os recursos económicos dos que poida dispoñer para contribuír, mediante o establecemento de bolsas de estudos, aos gastos que lles supón ás familias o ensino dos seus fillos e fillas. O investimento na educación é sempre unha garantía de futuro para calquera sociedade. Neste senso, desde o Concello de San Sadurniño considérase necesaria o mantemento dun sistema regrado de bolsas escolares para estudantes do noso Concello. Ata o de agora a convocatoria de bolsas municipais para os estudos vinculábase á aprobación dos orzamentos do Concello e publicábanse a principios de ano. Esta situación estaba a xerar tensións nas familias con menos recursos xa que estaban a percibir a axuda a finais do curso. Por estas razóns o Concello modifica as bases que se viñan aprobando en anualidades anteriores para facer coincidir a concesión destas axudas ao estudo co comezo do curso académico, de forma que as familias poidan contar coas axudas económicas que lles permitan sufragar de xeito directo os gastos académicos. Estas bolsas regularanse segundo as presentes bases. ARTIGO 1.–OBXECTO. O obxecto destas bases é o de regular a concesión de bolsas para gastos derivados do por parte do Concello de San Sadurniño, para o curso escolar 2022/2023. Para o financiamento deste programa de bolsas escolares establécese un crédito de contía máxima de 25.000,00 €. Esta cantidade, segundo recollen as presentes bases, repartirase do seguinte xeito:  23.000,00 € serán para axudas ao estudo dos cales: • 1.500,00 € serán para o 2.º ciclo de educación infantil. • 10.750,00 € irán destinados aos estudos obrigatorios. • 10.750,00 € irán destinados aos estudos posobrigatorios.  Os 2.000,00 € restantes serán para atender posíbeis casos de situacións socioeconómicas especiais, previo informe social con proposta da cantidade e que serán valorados polos departamentos municipais de benestar social e igualdade. En todo caso, no caso en que non se reparta a totalidade da cantidade estipulada para cada tipoloxía de bolsa ou axuda, a Xunta de Goberno Local poderá decidir que o remanente existente se engada a outra ou a outras tipoloxías onde a demanda supere a cantidade máxima determinada inicialmente. ARTIGO 2.–BOLSAS ESCOLARES PARA O 2.º CICLO DE EDUCACIÓN INFANTIL 2.1.) Persoas beneficiarias. Familias con fillos ou fillas matriculados en algún dos cursos do 2.º Ciclo de Educación Infantil en centros públicos da nosa área territorial.2.2.) Requisitos específicos das persoas beneficiarias. a) Ter o neno ou a nena matriculada no CPI do Concello de San Sadurniño ou noutro colexio público da nosa área territorial. b) Que segundo o artigo 7 a renda anual da unidade familiar non supere os 12.000,00 €. c) Estar empadroada no Concello de San Sadurniño, con data de alta no padrón municipal anterior á aprobación destas bases polo órgano competente do Concello de San Sadurniño. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio Concello. e) Non estar incursa en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións.2.3.) Contía máxima da bolsa. A contía máxima da bolsa para o 2.º Ciclo de Educación Infantil será de 100,00 €. 2.4.) Documentación requirida. a) Impreso de solicitude, debidamente cumprimentado (Anexo I). b) Fotocopia do libro de familia no que figuren os membros da unidade familiar. c) Certificado de empadroamento e convivencia (expedirase de oficio por parte do Concello). d) Fotocopia compulsada do resgardo de matrícula escolar do/a menor ou no seu defecto certificado do centro escolar no que estea matriculado. e) Fotocopia da declaración da renda do exercicio 2021 de todos os membros computables da unidade familiar. f) Autorización para o Concello de San Sadurniño poida solicitar datos á Axencia Tributaria relativos ao nivel de renda (IRPF) e ao cumprimento de obrigas tributarias (Anexo II). g) Certificación da conta bancaria da persoa solicitante onde se recibirá a bolsa. h) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 3.–BOLSAS ESCOLARES PARA ESTUDOS OBRIGATORIOS.3.1.) Persoas beneficiarias. O alumnado que curse estudos obrigatorios (educación primaria e ESO) en centros públicos da nosa área territorial e que sexa beneficiario da convocatoria de axudas para adquirir material escolar, ao abeiro do recollido nos artigos 1.1. c. e 2.3. da Orde do 29 de abril de 2022 da Consellería de Cultura, Educación e Universidade (DOG n.º 95, do 18/05/2022). 3.2.) Requisitos específicos das persoas beneficiarias. a) Ter o neno ou a nena matriculada no CPI do Concello de San Sadurniño ou noutro colexio público da nosa área territorial. b) Ser beneficiaria da convocatoria de axudas para adquirir material escolar, ao abeiro de recollido nos artigos 1.1. c. e 2.3. da Orde do 29 de abril de 2022 da Consellería de Cultura, Educación e Universidade. c) Estar empadroada no Concello de San Sadurniño, con data de alta no padrón municipal anterior á aprobación destas bases polo órgano competente do Concello de San Sadurniño. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incursa en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións.3.3.) Contía da bolsa. A contía da bolsa para os estudos obrigatorios virá determinada polo reparto da cantidade total estipulada para esta tipoloxía entre o número total de solicitudes correctamente presentadas. En todo caso, a contía máxima da bolsa será de 200,00 €. 3.4.) Documentación requirida. a) Impreso de solicitude, debidamente cumprimentado (Anexo I). b) Certificado da dirección do centro público no que estea matriculado o alumnado no que se acredite que é beneficiario das axudas para adquirir material escolar, ao abeiro de recollido no artigo 1.1. C., da Orde do 29 de abril de 2022 da Consellería de Cultura, Educación e Universidade. c) Certificado de empadroamento e convivencia (expedirase de oficio por parte do Concello). d) Certificación da conta bancaria da persoa solicitante e/ou beneficiaria da bolsa onde se recibirá o ingreso. e) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 4.–BOLSAS PARA ESTUDOS POSOBRIGATORIOS.4.1.) Persoas beneficiarias. Alumnado que curse estudos posobrigatorios regrados (bacharelatos, ciclos formativos, estudos universitarios oficiais de grao e de terceiro ciclo) en centros públicos fóra do Concello de San Sadurniño e dentro do territorio de Galiza.4.2.) Requisitos específicos das persoas beneficiarias. a) Estar matriculadas no curso completo dos estudos que se realizan, agás no caso dos que fagan estudos universitarios que deberán estar matriculados, como mínimo, no 50% dos créditos do curso correspondente. b) Que segundo o artigo 6 a renda anual da unidade familiar non supere os 25.000,00 €. c) Estar empadroada no Concello de San Sadurniño, con data de alta no padrón municipal anterior á aprobación destas bases polo órgano competente do Concello de San Sadurniño. d) Que os membros da unidade familiar se atopen ao corrente das súas obrigas fiscais e coa Seguridade Social, extremo que se comprobará de oficio polo propio concello. e) Non estar incurso en causa de inhabilitación ou prohibición para percibir axudas públicas. f) Estar ao corrente no cumprimento das obrigas por reintegro de subvencións.4.3.) Nota media do curso anterior. A efectos de aplicar os criterios de valoración recollidos no artigo 8.3. a nota media do último curso escolar que de acceso aos estudos matriculados para os que se cursou esta solicitude, obterase calculando a media aritmética das cualificacións numéricas que consten no expediente. Para o cálculo desta media non se computarán as materias de Atención Educativa e Relixión. Se as notas veñen expresadas como cualificacións literais, considerarase a seguinte táboa de equivalencias para obter a media aritmética: 4.4.) Contía máxima da bolsa. A contía máxima da bolsa para os estudos posobrigatorios será de 800,00 €. 4.5.) Documentación requirida. a) Impreso de solicitude, debidamente cumprimentado(Anexo I). b) Fotocopia do libro de familia no que figuren os membros da unidade familiar. c) Certificado de empadroamento e convivencia (expedirase de oficio por parte do Concello). d) Fotocopia compulsada do resgardo de matrícula escolar da persoa solicitante da bolsa ou no seu defecto certificado do centro escolar no que estea matriculado. e) Fotocopia da declaración da renda do exercicio 2021 de todos os membros computables da unidade familiar. f) Autorización para o Concello de San Sadurniño poida solicitar datos á Axencia Tributaria relativos ao nivel de renda (IRPF) e ao cumprimento de obrigas tributarias (Anexo II). g) Certificado do expediente académico do curso anterior. h) Certificación da conta bancaria da persoa solicitante e/ou beneficiaria da bolsa onde se recibirá a bolsa. i) Declaración responsable individual de todos os membros da unidade familiar de estar ao corrente das súas obrigas fiscais coa Seguridade Social, coa Axencia Tributaria e coa Axencia Tributaria Galega (Anexo III). ARTIGO 5.–SOLICITUDES E PRAZO DE PRESENTACIÓN. As solicitudes, asinadas polas persoas solicitantes ou polos representantes legais en caso de ser menor de idade, deberán formularse no modelo que figura como ANEXO I a estas bases, e deberá ir acompañada do resto da documentación requirida segundo o tipo de bolsa solicitada. As solicitudes dirixiranse á Alcaldía e presentaranse presencialmente no Rexistro Xeral do Concello ou por calquera das formas establecidas no artigo 16 da Lei 39/2015, do 1 de outubro, do procedemento administrativo común das Administracións públicas, desde o día 29 de agosto ata o día 19 de setembro ámbolos dous inclusive. ARTIGO 6.–UNIDADE FAMILIAR. A efectos destas bases reguladoras, considerarase que compoñen a unidade familiar:  Pais e nais, non separados legalmente e, no seu caso, os titores/as ou persoas encargadas da garda e protección do/a menor.  Os fillos e fillas menores de 26 anos que figuren no certificado de empadroamento e convivencia.  Os fillos e fillas maiores de 25 anos con discapacidade física, psíquica ou sensorial igual ou superior ao 33% ou incapacitados xudicialmente.  Cando non exista vínculo matrimonial a unidade familiar entenderase constituída polo pai, a nai e todos os descendentes de cada un deles que convivan con eles e que reúnan as características anteriormente citadas.  No caso de separación ou divorcio, non se considerará membro da unidade familiar aquel que non conviva coa persoa solicitante da bolsa. En cambio, terá a consideración de membro computable o novo cónxuxe ou persoa unida ao pai/nai e que si conviva coa persoa solicitante da bolsa. A separación ou divorcio acreditarase mediante sentenza xudicial que determine a mesma ou convenio regulador onde conste a custodia do/a menor.  No caso de falecemento dalgún dos proxenitores do alumno/a que convivisen con el, a dita circunstancia acreditarase mediante achega do certificado de defunción. ARTIGO 7.–RENDA ANUAL DA UNIDADE FAMILIAR. A renda anual da unidade familiar será a suma do establecido na base liquidable xeral sometida a gravame (recadro 505 do IRPF de 2021) e na base liquidable do aforro (recadro 510 do IRPF de 2021) que consten na/s correspondente/s declaración/s do IRPF do último exercicio presentado. Nos casos en que non exista obriga de presentar declaración do IRPF, tomaranse os ingresos reflectidos no certificado de renda emitido pola AEAT. En caso de situacións de violencia de xénero non se terán en conta os ingresos do agresor para determinar a renda da unidade familiar. Para ambos os dous casos, o Concello requirirá a dita documentación ás persoas solicitantes e poderá comprobar a citada información coa AEAT. Por este motivo, procederase á autorización ao Concello para obter da AEAT estes datos mediante a sinatura do modelo de solicitude por parte de todas as persoas membros da unidade familiar (cónxuxes, descendentes maiores de 18 anos e menores de 26, e descendentes maiores de 25 anos con minusvalía). ARTIGO 8.–CRITERIOS DE VALORACIÓN. Co fin de proceder á distribución do orzamento entre as solicitudes presentadas, os servizos técnicos do Concello valoraranas tendo en conta os seguintes criterios: 8.1.) Para o 2.º Ciclo de Educación Infantil, por número de membros da unidade familiar, segundo o artigo 7:  1 punto por cada membro da unidade familiar ata un máximo de 5.8.2.) Para os estudos posobrigatorios valoraranse en función de dous criterios: 1. a. a) Por expediente académico, segundo o apartado 3 do artigo 4: 1. a. b) Por nivel de renda, considerada segundo o establecido no artigo 7: ARTIGO 9.–CÁLCULO DAS CONTÍAS.9.1.) Para o cálculo das bolsas establecidas no artigo 2 das presentes bases aplicarase a seguinte fórmula: Vp=1.500/Np 9.2.) Para o cálculo das axudas establecidas no artigo 3 destas bases aplicarase a seguinte fórmula: B=10.750/Ns 9.3.) Para o cálculo das axudas establecidas no artigo 4 destas bases aplicarase a seguinte fórmula: Vp=10.750/Np Vp: Valor en € de cada punto. B: Bolsa. Np: Suma dos puntos obtidos por todas as solicitudes. Ns: Número de solicitudes. Nos casos dos puntos 9.1 e 9.3 a contía da axuda concedida será o resultado da multiplicación do valor de Vp polo número de puntos obtidos en cada solicitude. ARTIGO 10.–CONCESIÓN DA BOLSA. No suposto de que a documentación non cumpra cos requisitos esixidos ou que a documentación achegada teña erros ou sexa insuficiente, requirirase á persoa solicitante que no prazo de 10 días naturais emende a falta e aporte os documentos preceptivos, con indicación de que de así non o fixer, de conformidade co establecido no art.68 da Lei 39/2015, do 1 de outubro, do procedemento administrativo común das administración públicas, considerarase desistido da súa petición, previa resolución, que será ditada nos termos previstos no seu art.21. Unha vez rematados os respectivos prazos de presentación, os servizos técnicos do Concello procederán á valoración dos expedientes. Asemade, realizarán cantas actuacións estimen necesarias para determinar os datos económicos da unidade familiar e comprobar que a información recibida por parte da persoa solicitante é certa, para formular as propostas de resolución. Asemade, poderase requirir polo Concello a presentación da documentación oficial acreditativa relativa a aqueles aspectos que se estimen oportunos, para xustificar ingresos non declarables ou calquera outra circunstancia a ter en conta. De seguido, os expedientes, cos informes pertinentes e logo da súa fiscalización por parte da intervención municipal, a Xunta de Goberno Local aprobará a resolución das bolsas de apoio ao estudo para o curso 2022/2023. A resolución será comunicada ás persoas interesadas, ofrecéndolles os recursos que legalmente procedan. ARTIGO 11.–PAGAMENTO DA BOLSA. O pagamento das axudas realizarase, pola cantidade correspondente, á persoa solicitante, mediante transferencia bancaria ao seu nome na conta que acheguen coa solicitude. ARTIGO 12.–XUSTIFICACIÓN. As axudas concedidas ao abeiro das presentes bases, poderán ter que ser xustificadas nos termos establecidos na lexislación vixente. Por este motivo será necesario que as persoas beneficiarias conserven os documentos probatorios (facturas) dos gastos financiados coa presente convocatoria de bolsas e axudas. O Concello facilitará e comunicará á AEAT, no seu caso, o contido deste expediente. ARTIGO 13.–INTERPRETACIÓN DAS BASES E NORMATIVA SUBSIDIARIA. A Xunta de Goberno Local será o órgano competente para interpretar o contido das presentes bases. En todo caso, para o non previsto nestas bases, aplicaranse as normas xerais contidas nas bases de execución do orzamento xeral do Concello de San Sadurniño do 2022, o disposto na Lei 38/2003, do 17 de novembro, xeral de subvencións, no RD 887/2006, do 21 de xullo, polo que se aproba o Regulamento da antedita lei, na Lei 9/2007, do 13 de xuño, de subvencións de Galicia e demais normativa aplicable. ANEXO I SOLICITUDE DE BOLSAS PARA O ESTUDO A) DATOS DA PERSOA SOLICITANTE (sempre maior de idade) B) TIPO DE AXUDA (risque cun “X”) C) DATOS DO/A ALUMNO/A D) PERSOAS QUE COMPOÑEN A UNIDADE FAMILIAR (segundo o art.6 destas bases) San Sadurniño, _____ de _____________________ de 202__ Asinado: O/a solicitante ALCALDE-PRESIDENTE DO CONCELLO DE SAN SADURNIÑO De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE SAN SADURNIÑO, con enderezo no Casal, 16, 15560 San Sadurniño; correo@sansadurnino. gal. FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo. LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo. DESTINATARIOS DE CESIÓNS: O CONCELLO DE SAN SADURNIÑO non cederá os seus datos de carácter persoal. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE SAN SADURNIÑO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. A presentación desta solicitude implicará a autorización ao Concello para obter da AEAT os datos necesarios para determinar o nivel de renda, así como aquelas outras informacións acreditativas das situacións persoais alegadas e que estean en poder dalgunha Administración Pública. ANEXO II AUTORIZACIÓN PARA QUE O CONCELLO DE SAN SADURNIÑO POIDA SOLICITAR DATOS Á AXENCIA TRIBUTARIA RELATIVOS AO NIVEL DA RENDA (IRPF) E AO CUMPRIMENTO DE OBRIGAS TRIBUTARIAS A/s persoa/s abaixo asinante/s autoriza/n ao Concello de San Sadurniño a solicitar da Axencia Estatal de Administración Tributaria información de natureza tributaria para o recoñecemento, seguimento e control da concesión da convocatoria de BOLSAS PARA O ESTUDO. A presente autorización outórgase exclusivamente para o/s procedemento/s sinalado/s, e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Lei 35/2006, pola que se aproba a Lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: datos que posúa a Axencia Tributaria do imposto sobre a renda das persoas físicas do exercicio 2021 e do cumprimento das súas obrigas tributarias. DATOS DA PERSOA SOLICITANTE DA AXUDA QUE OUTORGA A AUTORIZACIÓN DATOS DOUTROS MEMBROS DA UNIDADE FAMILIAR DA PERSOA SOLICITANTE CUXOS INGRESOS SON COMPUTABLES PARA O RECOÑECEMENTO, SEGUIMENTO OU CONTROL DA BOLSA/AXUDA (só maiores de 18 anos) San Sadurniño, ____ de ____________ de 202__ Asdo. De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE SAN SADURNIÑO, con enderezo no Casal, 16, 15560 San Sadurniño; correo@sansadurnino. gal. FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo. LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo. DESTINATARIOS DE CESIÓNS: O CONCELLO DE SAN SADURNIÑO non cederá os seus datos de carácter persoal. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE SAN SADURNIÑO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. A presentación desta solicitude implicará a autorización ao Concello para obter da AEAT os datos necesarios para determinar o nivel de renda, así como aquelas outras informacións acreditativas das situacións persoais alegadas e que estean en poder dalgunha Administración Pública. ANEXO III DECLARACIÓN RESPONSABLE PARA OS EFECTOS DE SOLICITAR AS BOLSAS PARA O ESTUDO DATOS DA PERSOA DECLARANTE (Unha declaración por cada membro da unidade familiar, só maiores de 18 anos) DECLARO BAIXO A MIÑA RESPONSABILIDADE QUE: Non me atopo inhabilitado/a, nin estou incurso/a en prohibicións para percibir axudas públicas. Estou ao corrente no cumprimento das obrigas por reintegro de subvencións. Estou ao corrente das miñas obrigas tributarias co Estado e coa Comunidade Autónoma e das miñas obrigas coa Seguridade Social. En San Sadurniño, a _____ de _______________________ de 202___ Asdo.: De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE SAN SADURNIÑO, con enderezo no Casal, 16, 15560 San Sadurniño; correo@sansadurnino. gal. FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo. LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo. DESTINATARIOS DE CESIÓNS: O CONCELLO DE SAN SADURNIÑO non cederá os seus datos de carácter persoal. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE SAN SADURNIÑO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. San Sadurniño, 30 de maio de 2022. O alcalde Secundino García Casal